HRN 
FIBL MAWR 
E“USZ7 IVEAMIVE. 


r> Ge 


Mil henffych Fibl tirion, 
Wyt werthfawr genyf fì, 

Ac anwyl gan fy nghalon, 
Yw'r olwg arnat tì; 

'R oedd ynwyf dyb barchedig 
Cyn imi droedio cam, 

Mai rhywbeth cysegredig 
Oedd Bibl mawr fy mam, 


Mil harddach yw'th ddalenau, 
A'th holl gornelau troi, 
Na phe baeni aur ymylau, 
A chlaspiau heirdd i'w cloi; 
Nid anmharch wnaeth dy faeddu, 
Nid angof roes it gam, 
Ond trysor pena'r teulu, 
Oedd Bibl mawr fy mam, 


Pan fyddai'r dydd yn agor 

Ac yn hwyrhau yn fad, 
: Pwy fyddai'n gweini'r allor 

Deuluaidd gyda'm tâd? 

Ond Ow! daeth clefyd weithian 

” Trteulu mwyn dinam; 

Nid oes ond mi fy hunan, 
A Bibl mawr fy mam, 











'R wy'n cofio;mam yn burion 
Dan eithaf profiad llym, 

Yn sugno o'th gysuron, 
Yn.cael y honot rym; 

Dan eithaf aeth:a chyni, 
Mewn hedd anghofia'icham: 

“Nid-oesgyffelyb iti, 

*Hen Fibl mawr fy mam. 


A phan ddystrywiai angau 
, Ei phabell hyd ei sail, 
Ili bwysai ary seiliau 
Ddatguddiwyd ar dy ddail; 
“Cynhalia f'enaid inau 
“Pan f'wyf yn rhoddi llam, 
'I'r bythol faith driyfanau, 
'Hen Fibl mawr fy mam, 


Oes dynion ar y ddaear 
.Dan rith sancteiddiol fri 
Am;jddwyn fy Mibl.hawddgar 
Am byth oddiarnaf-fì ? 
Na feiddiwch ein hysgaru— 

Chwi wnewch a'm enaid gam 
Mae nghalon wedi' ch'lymu, 
Wrth Fibl mawr fy mam. 


Hi rhoes ef im' wrth farw, 
Gan ddwedyd wrthai'n llon 
“Rhwymhwn ogylch dy wddw 
,A gwisg ef ar dy, fron ;” 
Afat y stanc i drengu, 
Mi hunaf yn y £lam, 
.Cyn byth y rho'f i fynu 
Hen Fibl, mawr fy.mam. 








GWIALEN FEDW 
E“S? IVE.A.IVE. 


EU 


Pan-byddai euogrwydd cydwybod 
Bron llethu fy enaid i'r llawr, 

Ar ol im' gyflawni rhyw bechod 
Gyfrifwn pryd hyny yn fawr; 

Fe dreiglai y dagrau tryloewon, 
Nid ofnaf ddywedyd paham 

'R oedd ewmwl ar wyneb mor dirion— 
Ond ofn gwialen fedw fy ram, 


Wyth ddyfod o'r ysgol ar, redeg 
Llawn awydd bod adref. mewn pryd, 
Tarawai fy nhroed wrth ryw, gareg, 
A syrthiwn i'r baw,ar fy byd!, 
Awn,yna i dai fy. nghydnabod 
I draethu fy nghyni a'm cam, 
A'm harswyd rhag ofn cael fy ngosod 
Dan bwys gwialen fedw fy mam, 


Pan gawn ì y fraint o gyd-fwyta 
Ar unwaith a nhad wrth y bwrdd, 
Achoswn ryw ddamwain ysmala 
Ac yna mi redwn i ffwrdd ; 
Fe waeddai fy nhad arnaf—Aros, 
Gan addaw amddiffyn fy ngham, 
Ond dianc oedd lawer mwy diddog, 
O ffordd gwialen fedw fy mam. 











Bwriedaìs rai noedd o weithìau, 
Ei thaflu i ganol y tan, 
Ond er-fy holl gywrain gynllwynion, 
Mi fethais ei chyraedd yn lan; 
Gosodwn y gadair yn hwylus 
I gyraedd fy nod yn ddinam, 
Ond ofer fu'm triciau direidus 
I ddwyn gwialen fedw fy mam. 


Pan byddai cyfoedion yn ceisio, 
Fy hudo i wneuthur rhyw ddrwg, 
A minau bron iawn a chydsynio 
Rhag ofn i mi dynu eu gwg, 
Fe redai fy meddwl yn sydyn 
At gerydd cyn rhoddi y llam, 
Ac felly gwrthodwn eu dilyn, 
Rhag ofn gwialen felw fy mam. 


Wel, tegwch i mi ydyw canmol 
Pob moddion arferwyd er lles, 
A thaflaf o'r neilldu yn hollol 
Bob rhagfarn, a dyfod yn nes, 
Can's teimlo mae f'enaid ryw awydd 
Roi moliant i bob moddion am 
Fy nghadw ar lwybrau dyledswydd, 
Fel gwnaeth gwialen fedw fy mam. 


